The Lincoln Lawyer

The Lincoln Lawyer er en amerikansk thriller-film fra 2011, løst basert en roman med samme navn fra 2005 skrevet av Michael Connelly. Filmens regissør var Brad Furman, og manus ble skrevet av John Romano. Matthew McConaughey spiller hovedrollen som advokat Mickey Haller. Blant andre Ryan Phillippe, Marisa Tomei og Josh Lucas innehar bi-roller.

Handlingsreferat 
Forsvarsadvokat Mickey Haller (spilt av Matthew McConaughey) arbeider i Los Angeles, for det meste fra baksetet på en bil, med Earl (spilt av Laurence Mason) som sjåfør. Det meste av Hallers karriere har blitt brukt til å forsvare kriminelle, inkludert en lokal motorsykkelgjeng ledet av Eddie Vogel. En høyt profilert sak kommer hans vei, og Haller blir ansatt for å representere den velstående Louis Roulet (spilt av Ryan Phillippe) en playboy fra Beverly Hills, og sønn av eiendomsmogul Mary Windsor. Roulet er anklaget for å ha brutalt angrepet den prostituerte Regina Campo. Roulet insisterer på at han er et uskyldig offer, og at alle anklager mot ham er løgn.

Haller og hans kollega Frank Levin (spilt av William H. Macy) ser gjennom fotografier og bevis fra saken, og er enige om at denne saken ligner en av Hallers tidligere saker som resulterte i en livstidsdom for hans klient, Jesus Martinez (spilt av Michael Peña) for drap på en kvinne, til tross hans gjentatte proklamasjoner om uskyld. Haller lurer på om han burde ha gjort noe annerledes for Martinez, i stedet for å overtale ham til å kjenne seg skyldig for å unngå dødsstraff. Haller besøker fengselet, hvor Martinez blir opprørt når Haller viser ham bevis fra Roulet-saken. Haller begynner å tro at Roulet var den egentlige morderen i Martinez-saken også. Mickey oppdager etter hvert at ingenting er som det ser ut som, og han har viklet seg inn i en sak som kan ha satt både Hallers kollegaer, hans eks-kone og deres datter i stor fare.

Rolleliste 
 Matthew McConaughey som advokat Mick Haller
 Marisa Tomei som Margaret McPherson
 Ryan Phillippe som Louis Roulet.
 Josh Lucas som Ted Minton
 John Leguizamo som Val Valenzuela
 Michael Peña som Jesus Martinez
 Bob Gunton som Cecil Dobbs
 Frances Fisher som Mary Windsor
 Bryan Cranston som etterforsker Lankford
 William H. Macy som Hallers kollega Frank Levin
 Trace Adkins som Eddie Vogel
 Laurence Mason som Earl
 Michael Paré som politi-etterforsker Kurlen.
 Michaela Conlin som etterforsker Heidi Sobel.
 Mackenzie Aladjem som Hayley Haller

Referanser

Eksterne lenker 

Thrillerfilmer fra USA
Engelskspråklige filmer
Filmer fra 2011